ທ. ຮຸນ​ເຊນ ​ປະກາດວ່າ ຈະ​ທໍາຮ້າຍ ​ປະຊາຊົນ ອອສ​ເຕຣ​ເລຍ ຢູ່ທີ່ປະເທດ ຂອງເຂົາເຈົ້າ
ທ່ານ​ ຮຸນເຊນກ່າວວ່າ ຖ້າພວກ​ເຈົ້າ ຈູດ​ຮຸ່ນ​ຈໍາລອງ ​ຂອງ​ຂ້າພະ​ເຈົ້າ ຂ້າພະ​ເຈົ້າຈະ​ໄລ່​ ​ແລະ​ຕີ​ພວກ​ເຈົ້າ ​ເຖິງເຮືອນພຸ້ນ​ຫລະ. ຂ້າພະ​ເຈົ້າຂໍ​ເຕືອນ​ໃຫ້​ຮູ້ລ່ວງໜ້າ.
ສະມາຊິກສະພາຂອງອອສເຕຣເລຍທ່ານນຶ່ງເວົ້າວ່າ ທ່ານໄດ້ຫາທາງ ໃຫ້ ຕໍາຫລວດຂອງລັດຖະບານກາງເຂົ້າຊ່ອຍເຫຼືອເພື່ອຮັບມືກັບການຂົ່ມຂູ່ ຂອງນາຍົກລັດຖະມົນຕີຮຸນເຊນຂອງກໍາປູເຈຍ ທີ່ເວົ້າວ່າ ຈະທໍາຮ້າຍປະ ຊາຊົນອອສເຕຣເລຍຢູ່ໃນຜືນແຜ່ນດິນປະເທດຂອງພວກເຂົາເຈົ້າເອງ ຢູ່ໃນຄໍາປາໄສ ໃນມື້ວັນພຸດຜ່ານມານີ້ ທ່ານຍັງໄດ້ຂູ່ວ່າ ຈະບໍ່ເຂົ້າຮ່ວມກອງ ປະຊຸມສຸດຍອດພິເສດ ລະຫວ່າງກຸ່ມອາຊ່ຽນ (ASEAN) ແລະອອສເຕຣເລຍ ທີ່ຈະຈັດຂຶ້ນຢູ່ນະຄອນຊິດນີ ໃນເດືອນໜ້ານີ້ ຊຶ່ງທ່ານຮຸນເຊນກ່າວຕໍ່ພວກທີ່ ວາງແຜນເດີນຂະບວນປະທ້ວງວ່າ ພວກເຂົາຄວນຈື່ໄວ້ "ວ່າ ການຢ້ຽມຢາມ ຂອງຂ້າພະເຈົ້າແມ່ນເປັນເລື່ອງທີ່ເປັນກຽດໃຫ້ແກ່ລັດຖະບານ [ອອສເຕຣເລຍ] ຂອງພວກເຂົາເຈົ້າ " ທ່ານກ່າວເພີ້ມວ່າ "ຖ້າພວກເຈົ້າຈູດຮຸ່ນຈໍາລອງຂອງຂ້າພະເຈົ້າ ຂ້າພະເຈົ້າຈະ ໄລ່ ແລະຕີພວກເຈົ້າ ເຖິງເຮືອນພຸ້ນຫລະ ຂ້າພະເຈົ້າຈະເຕືອນໃຫ້ຮູ້ລ່ວງໜ້າ ” "ຂ້າພະເຈົ້າຢາກເວົ້າໃຫ້ຮູ້ຢ່າງຈະແຈ້ງວ່າ ຖ້າພວກເຈົ້າຫາກມີສິດທີ່ຈະເຜົາ [ຮູບ] ຂອງຂ້າພະເຈົ້າ ຂ້າພະເຈົ້າກໍມີສິດທີ່ຈະຕີພວກເຈົ້າໄດ້ເຊັ່ນກັນ " ໃນກອງປະຊຸມສຸດຍອດທີ່ຈະມາເຖິງນີ້ ພວກປະທ້ວງຫລາຍຮ້ອຍຄົນ ກໍາລັງ ວາງແຜນທີ່ຈະເດີນຂະບວນຕໍ່ຕ້ານທ່ານຮຸນເຊນ ທີ່ໄດ້ປົກຄອງປະເທດມາ ເປັນເວລານານກວ່າ 30 ປີ ແລະໃນໝໍ່ໆມານີ້ ໄດ້ຍຸບພັກການເມືອງຝ່ານຄ້ານ ທີ່ມີພຽງພັກດຽວທີ່ສາມາດເຄື່ອນໄຫວໄດ້ໃນປະເທດ ກ່ອນໜ້າການເລືອກ ຕັ້ງທີ່ຈະມີຂຶ້ນໃນເດືອນກໍລະກົດນີ້ ກ່ອນໜ້ານັ້ນ ທ່ານກໍໄດ້ສາບານວ່າ ຈະຂ້າຄົນຫລາຍຮ້ອຍຄົນ ຖ້າຈໍາເປັນ ເພື່ອຈະໃຫ້ຕົນເອງ ໄດ້ຮັບໄຊຊະນະໃນການເລືອກຕັ້ງ ແລະກໍໄດ້ຄິດຫາວິທີ ເພື່ອທໍາການກວດລ້າງໂຈມຕີ ຕໍ່ສື່ມວນຊົນມາເປັນເວລາດົນນານ ຕໍ່ກຸ່ມສັງ ຄົມພົນລະເຮືອນ ແລະພວກທີ່ຕໍ່ຕ້ານທາງການເມືອງ ຄໍາເຫັນທີ່ເຮັດໃຫ້ເກີດຄວາມໂກດແຄ້ນເປັນຟືນເປັນໄຟໃນອາທິດນີ້ ໄດ້ມີ ຂຶ້ນໃນຂະນະທີ່ເຢຍຣະມັນ ໄດ້ວາງມາດຕະການລົງໂທດເພື່ອເປັນການ ຕອບໂຕ້ຕໍ່ການເຄື່ອນໄຫວເຫລົ່ານີ້ ໃນຂະນະທີ່ສະພາຂອງສະຫະພາບຢູ ໂຣບ ມີລາຍງານວ່າ ຈະຂໍຮ້ອງໃຫ້ມີການລົງໂທດ ແລະໄດ້ທົບທວນສິດພິ ເສດຂອງກໍາປູເຈຍໃນການເຂົ້າເຖິງຕະຫລາດຂອງປະເທດເຂົາເຈົ້າ